HFT เฮ! ศาลชั้นต้นพิพากษายกฟ้องคดี “โยโก อัลลอย วีลส์” ทุกข้อหา
HFT เฮ! ศาลชั้นต้นพิพากษายกฟ้องคดี “โยโก อัลลอย วีลส์” ทุกข้อหา
HFT เฮ! ศาลชั้นต้นพิพากษายกฟ้องคดี “โยโก อัลลอย วีลส์” ทุกข้อหา
25 ธ.ค. 2562

บริษัท ฮั้วฟงรับเบอร์ (ไทยแลนด์) จำกัด (มหาชน) หรือ HFT เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ตามที่บริษัท โยโก อัลลอย วีลส์ จำกัด โดย นายหรินทร์ ยุวรัตนาพร ผู้รับมอบอำนาจ กับพวกรวม 4 คน ได้เป็นโจทก์ ยื่นคำฟ้องคดีอาญาต่อศาลอาญา ฟ้องบริษัท ฮั้วฟงรับเบอร์ (ไทยแลนด์) จำกัด (มหาชน) หรือ HFT เป็นจำเลยที่ 1 และนางซู หมิง เฟิน อดีตผู้บริหาร เป็นจำเลยที่2 ในข้อหาคดีหมายเลขดำ ที่ อ. 3255/2560 ศาลชั้นต้นได้โปรดมีคำพิพากษายกฟ้องโจทก์ทุกข้อหาเมื่อวันที่ 24 ธันวาคม 2562
อนึ่งก่อนหน้านี้ บริษัทฯ ได้รับหมายเรียกคดีอาญา เมื่อวันที่ 29 กันยายน 2561 ในคดีหมายเลขดำที่ อ.3255/2560 ที่บริษัท โยโกอัลลอย วีลส์ จำกัด โดยนายหรินทร์ ยุวรัตนาพร ผู้รับมอบอำนาจกับพวกรวม 4 คน ได้เป็นโจทก์ ยื่นคำฟ้องคดีอาญาต่อศาลอาญา ฟ้องบริษัท ฮั้วฟงรับเบอร์(ไทยแลนด์) จำกัด (มหาชน) เป็นจำเลยที่ 1 และนางซู หมิง เฟิน อดีตผู้บริหาร เป็นจำเลยที่ 2 ในข้อหาหรือฐานความผิด ร่วมกันแจ้งความเท็จ แจ้งข้อความอันเป็นเท็จเกี่ยวกับความผิดอาญา และรู้ว่ามิได้กระทำความผิดอาญาเกิดขึ้น แต่แจ้งข้อความเท็จแก่เจ้าพนักงานว่ามีการกระทำความผิดเกิดขึ้นเพื่อแกล้งให้ต้องรับโทษ และแจ้งให้เจ้าพนักงานผู้กระทำการตามหน้าที่จดข้อความอันเป็นเท็จ ลงในเอกสารราชการ ซึ่งศาลได้มีคำสั่งประทับรับฟ้อง และนัดจำเลยให้การแก้ข้อกล่าวหาแห่งคดี พร้อมนัดประชุมคดีและตรวจพยานหลักฐานในวันที่ 12 พฤศจิกายน 2561
โดยนางซู หมิง เฟิน กรรมการผู้มีอำนาจ ซึ่งเป็นอดีตผู้บริหารในขณะนั้นได้มอบอำนาจให้นายสุชาติ พึ่งสามเสน ทนายความเป็นผู้รับมอบอำนาจ เข้าแจ้งความร้องทุกข์ต่อพนักงานสอบสวนกองกำกับการ2 กองบังคับการปราบปราม กองบัญชาการสอบสวนกลาง สำนักงานตำรวจแห่งชาติ ให้ดำเนินคดีอาญากับ บริษัท โยโก อัลลอย วีลส์ จำกัด กับพวกในข้อหาโกงเจ้าหนี้ฯ ซึ่งบริษัทได้รับความเสียหาย เป็นจำนวนเงิน 172,349,105.06 บาท (หนึ่งร้อยเจ็ดสิบสองล้านสามแสนสี่หมื่นเก้าพันหนึ่งร้อยห้าบาทหกสตางค์)
 